બનારસ હિન્દુ વિશ્વવિદ્યાલયમાં વિદ્યાર્થિનીઓની છેડતીને મામલે સુરક્ષાની માંગ કરી રહેલ વિદ્યાર્થિનીઓ પર થયેલા લાઠીચાર્જને લઈને વિદ્યાર્થીઓ વિરોધ પર ઉતરી આવ્યાં છે. ત્યારે વિદ્યાર્થિનીઓ પર થયેલા આ હુમલા અંગે રાહુલ ગાંધીએ પ્રતિક્રિયા આપી છે. રાહુલ ગાંધીએ પ્રતિક્રિયા આપતાં કહ્યું કે, “જે વિદ્યાર્થિનીઓ પોતાની સુરક્ષાની માંગ કરી રહી છે. તેની વિરુદ્ધ જ પોલીસ કેસ થાય તે એક શરમજનક બાબત છે. શું સુરક્ષાની માંગ કરવી એ કોઇ ગુનો છે. વિદ્યાર્થીનિઓને માર મારવો એ ભાજપની જ ફિલોશોપી છે. વિદ્યાર્થિનીઓ પર હુમલો એ ભાજપ સરકાર માટે સૌથી મોટી શરમજનક બાબત છે.”